Benino herbas

Benino herbas – Benino valstybės simbolis, priimtas 1964 m., atšauktas 1975 m. ir vėl grąžintas 1990 m.

 Herbo aprašas 
Herbo skydas klasikinės formos, ketvirčiuotas. Visi laukai balti. Viršutiniame heraldiškai dešiniajame ketvirtyje yra auksinė pilis sombos tautos stiliuje. Viršutiniame kairiajame ketvirtyje yra Benino žvaigždė, aukščiausias valstybės ordinas. Apatiniame dešiniajame ketvirtyje yra palmė rudu kamienu ir žaliais lapais, o apatiniame kairiajame ketvirtyje – burlaivis juodu korpusu ir baltomis burėmis, plaukiantis mėlynu apatiniu ketvirčio trečdaliu.

Virš skydo – du buivolo ragai, pripildyti kukurūzų burbuolių.
Skydininkai yra du piestu stovintys natūralios spalvos leopardai. Po skydu – baltas kaspinas su juodu devizu  'Brolybė, teisingumas, darbas'.

 Herbo elementų aiškinimas 
 Pilis atstovauja Benino praeičiai.
 Laivas atstovauja etninėms grupėms, atvykusioms iš Europos.
 Ragai simbolizuoja klestėjimą ir gausą.

 Nuorodos 

  Coat of arms of Benin In The World All Countries Coat of arms 

Kategorija:Benino atributika
Kategorija:Valstybiniai herbai